કોર્ટે પોતાના ચૂકાદામાં કહ્યું કે, હિંદુ મેરેજ એક્ટ એક સામાજીક કલ્યાણ અંગેનો કાયદો છે. કાયદો સુવિધા માટે હોય છે. હિંદુ મેરેજ એક્ટની કલમ-15 હેઠળ જોગવાઈ છેકે છૂટાછેડા વિરુદ્ધ કરવામાં આવેલ અરજી બરતરફ થાય તે પહેલા કરવામાં આવેલ લગ્ન ગેરકાયદેસર ગણાય છે. જોકે અહીં કાયદાની જોગવાઈનો અર્થ એ છે કે જેમણે અપીલ કરી છે તેમના અધિકારને સુરક્ષિત કરવામાં આવે. બીજા લગ્નથી મુશ્કેલી ન સર્જાય. જ્યારે આ કેસમાં છૂટાછેડાના હુકમનામા સામે પતિએ અરજી કરી હતી. જોકે આ અજી પેન્ડિંગ હતી તે દરમિયાન બંને પક્ષકારો વચ્ચે સમાધાન થઈ ગયું હતું અને અરજી પરત લેવા માટે પણ કોર્ટમાં જણાવ્યું હતું. આ સ્થિતિમાં કાયદાની કલમ-15 પક્ષકારોને બીજા લગ્ન કરવામાં બાધારુપ નથી બનતી.